Kliimaministeerium
Riigimetsa Majandamise Keskus	
	
 	29.05.2025 nr 2.1-9/2394 - 1	

	
	
Taotlus Eesti Vabariigi omandis olevate kinnisasjade tasuta Tallinna linnale võõrandamiseks		

Palume võõrandada Eesti Vabariigi omandis ja Kliimaministeeriumi valitsemisel olevad järgmised kinnisasjad (edaspidi kinnisasjad) tasuta Tallinna linnale tema seadusest tulenevate ülesannete täitmiseks vajaliku maana:
Trepi tn 1b (kinnistusregistriosa nr 15896650), Üliõpilaste tee 3 (kinnistusregistriosa nr 10096550), Piiri tn 14 (kinnistusregistriosa nr 10823150), Tähetorni tn 2a (kinnistusregistriosa nr 10104350), Piiri tn 8a (kinnistusregistriosa nr 10452450), Tähetorni tn 15 (kinnistusregistriosa nr 10124150), Kalda tn 1a (kinnistusregistriosa nr 20266601), J. Sütiste  tee 23 (kinnistusregistriosa nr 10139050), Kose põik 9 (kinnistusregistriosa nr 13811850), Kloostrimets (kinnistusregistriosa nr 10081850), Rummu tee 11 (kinnistusregistriosa nr 10822850), Kloostrimetsa tee 34 (kinnistusregistriosa nr 10088550).
Tallinna Linnavolikogu 16. juuni 2022 määruse nr 10 „Volituste andmine Tallinna Linnavalitsusele ning linnavara valdkonnaga seotud Tallinna Linnavolikogu määruste muutmine” § 1 lõikega 1 volitati Tallinna Linnavalitsust taotlema riigivaraseaduse § 33 lõike 1 punktide 1, 11, 12 ja 31 alusel  Eesti Vabariigi omandis olevate kinnisasjade Tallinna linnale võõrandamist.
Kinnisasjad taotletakse Tallinna linna omandisse Tallinna Linnavalitsuse 27. mai 2025 korralduse nr 515 alusel. Korraldus lisatud.
Kinnisasjadel paiknevad avalikult kasutatavad rohealad. Tegemist on Nõmme, Mustamäe ja Pirita piirkonnas asuvate suure puhkeväärtusega maadega, millel puudub metsamajanduslik kasutus. Need väärtuslikud rohealad pakuvad eelkõige linnaelanikele aastaringselt võimalusi sportlikult puhkamiseks ja looduses liikumiseks.
Kinnisasjade omamine loob linnale paremad võimalused rohealade sidumiseks erinevate arengukavade ja projektidega, arvestades nii sotsiaalseid kui keskkonnaalaseid aspekte. Rohelise infrastruktuuri hoidmine ning alale sobivate puhke- ja vabaaja veetmise võimaluste loomine aitab kaasa Tallinn 2035 arengustrateegia eesmärkide saavutamisele.
Kinnisasjade valitsema volitatud asutus on Riigimetsa Majandamise Keskus (edaspidi RMK).
RMK pöördus 9. detsembril 2024 Tallinna linna poole kinnistute linnale üleandmise teemal.
Tallinna Linnavalitsuse 20. jaanuari 2025 kirjaga nr 1-12/1414-2 tehti ettepanek kinnisasjade võõrandamiseks.
RMK 1. aprilli 2025 juhatuse otsuse nr 1-32/68 kohaselt RMK oma põhimäärusest tulenevate ülesannete täitmiseks kinnisasju ei vaja.
Tallinna Linnavaraameti 12. mai 2025 kirjaga nr 2.1-9/1883-4 nõustuti kinnisasjadele määratud harilike väärtustega.
Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada vallas või linnas heakorda, ruumilist planeerimist, valla- või linnasisest ühistransporti ning valla või linna teede ehitamist ja korrashoidu, kui need ülesanded ei ole seadusega antud kellegi teise täita.
Taotletavad kinnisasjad on Tallinna linnale vajalikud kohaliku omavalitsuse korralduse seaduse § 6 lõikest 1 tulenevate ülesannete täitmiseks – rohealade avalikuks kasutamiseks.
Tallinna linn on nõus tasuma taotletavate kinnisasjade võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 palume võõrandada Trepi tn 1b, Üliõpilaste tee 3, Piiri tn 14, Tähetorni tn 2a, Piiri tn 8a, Tähetorni tn 15, Kalda tn 1a, J. Sütiste tee 23, Kose põik 9, Kloostrimets, Rummu tee 11 ja Kloostrimetsa tee 34 kinnisasjad tasuta Tallinna linna omandisse.

Lugupidamisega	

	
	
(allkirjastatud digitaalselt)	
Natalie Neill-Puskar	
ameti juhataja asetäitja ameti juhataja ülesannetes

	
Lisa:	Tallinna Linnavalitsuse 27.05.2025 korraldus nr 515	

		

Hiie Kaber
6404301 hiie.kaber@tallinnlv.ee